Cuneiform Tablet VS 26 69 (VAT 13507)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-lá-ba-an i-na-a ù lu-zi-na qí-bi-ma um-ma šu-sú-en₆-ma 20 ma-na KÙ.BABBAR ku-nu-ki-a {d}EN.LÍL-ba-ni ub-lá-am 10 ma-na a-<gap> <big_gap> <gap>-na DUMU kur-ub-IŠTAR ub-lá-ku-nu-tí i-na té-er-tí-a KÙ.BABBAR a-na na-an-du-im šé-bu-lam a-ḫu-ú-a a-tù-nu šu-ma KÙ.BABBAR i-na É kà-ri-im a-na ṣí-ib-tim i-ḫa-šu-ḫu-ú KÙ.UD pu-uṭ-ra-ma a ṣí-ib-tim dí-na šu-ma KÙ.BABBAR a-na É kà-ri-im lá ta-ta-ad-na a-na um-mì-a-nim ke-nim ša ki-ma ku-nu-tí ša lá ša-ḫa-ṭim KÙ.BABBAR a ṣí-ib-tim dí-na-ma té-er-ta-ku-nu iš-tí pá-nim-ma li-li-kam a-ḫu-ú-a be-lu-ú-a a-tù-nu KÙ.BABBAR a ṣí-ib-tim dí-na-ma KÙ.BABBAR 1 GÍN le-li-a-am a-na i-na-a qí-bi₄-ma ta-áš-pu-ra-am um-ma a-ta-ma 9 TÚG.ḪI.A a qá-tí-kà a-dí-i KÙ.BABBAR i-na KÙ.BABBAR-pì-kà a-lá-qé a-ḫu-ú-a a-tù-nu TÚG.ḪI.A lu a-ta ta-dí-i lu šu-lá-ba-an i-dí-i i-na e-ra-áb lu-qú-tí-a TÚG.ḪI.A ki-ma TÚG.ḪI.A li-qé-a-nim-ma ú i-a-tí 1 TÚG té-zi-ba-ma šé-bi₄-lá-nim-ma KÙ.BABBAR a-na-nu-um lu-šé-bi₄-lá-ku-nu-tí KÙ.BABBAR i-na KÙ.BABBAR-pì-a lá ta-lá-qé-a-ma li-bi₄ lá i-ma-ra-aṣ šu-ma a-mur-IŠTAR ša-tum ik-ta-áš-da-šu i-na É.GAL-lim ú-nu-sú li-<gap> iš-tí en-na-nim lu-ur-dam-ma ni-is-ḫa-tù-šu-nu iš-té-ni-iš-ma <big_gap> li-ni-is-ḫa-ma <big_gap> <gap> ni-li-kà-ma <big_gap> <gap>-áb-<gap> <gap>-ri-kà 30 TÚG.ḪI.A <big_gap> <gap> lu-qú-tí li-be-er-ma ša <big_gap> a-na ni-is-ḫa-tim li-iš-ḫu-ut <big_gap> i ni-is-ḫa-tim na-sà-ḫi-im <big_gap> ú i-ša-ḫa-at ú-nu-tí-a i-zi-za